טריאתלון אילת

טריאתלון אילת הוא אליפות ישראל בטריאתלון, תחרות הטריאתלון הוותיקה בישראל.

 היסטוריה 
מאז תחילת הטריאתלון בעולם בשנות ה-70 ועד 1987 התקיימו מספר טריאתלונים בארץ, אך אף אחד מהם לא היה בינלאומי, ואף אחד מהם לא הוגדר כאליפות ישראל. בשנת 1987 יזמו עוזי רן מקיבוץ עין דור ואבי מויאל מקיבוץ עינת את טריאתלון אילת כאליפות ישראל בטריאתלון. הם גייסו את עיריית אילת ואת רשת מלונות ישרוטל שהיא נותנת החסות הראשית מאז ועד היום, והתחרות יצאה לדרך.

התחרות הראשונה התקיימה ב-28 בנובמבר 1987. השתתפו בה 148 טריאתלטים. השחייה התקיימה בלגונה הצפונית, הרכיבה כמו ברוב המהדורות הייתה בכביש הערבה עד צומת באר אורה וחזרה והריצה לכיוון מעבר טאבה ובחזרה. המקצה היחידי היה המקצה הארוך (שהפך מאוחר יותר למרחק האולימפי), והשתתפו בו גם ילדים מגיל 13. המנצח בתחרות היה הבריטי קן גלא, והמנצח בין הישראלים מיכה כגן. בין הנשים ניצחה שרה קופ ומהישראליות הגיעה ראשונה עדית גנות. בשנת 1989 השתתפו כמה מהטריאתלטים הטובים בעולם ביניהם דייב סקוט שסיים רביעי, גלן קוק שסיים שני וקן גלא שניצח בתחרות בפעם השלישית ברציפות. בין הישראלים ניצח מיכה כגן בפעם השלישית ברציפות גם הוא.

בשנות התשעים התפתח טריאתלון אילת כאשר כמות המשתתפים גדלה משנה לשנה. נוספו לתחרות מקצה השליחים לשלשות, ומקצה הספרינט, גם כאליפות ישראל לנוער וגם כמקצה נוסף לחובבים. השחייה עברה מהלגונה הצפונית לים הפתוח, כאשר הזינוק עבר לחוף הרויאל ביץ. בתחילת שנות התשעים התבצעו חילופי דורות בענף כאשר מיכה כגן פרש אחרי חמש זכיות רצופות ואת מקומו תפסו טראיתלטים צעירים כעידו מאורי שי פיפמן ואילן ברסלר. בשנת 1993 נערך הטריאתלון באילת כגמר הסבב האירופי, בתחרות השתתפה רוב הצמרת העולמית באותה תקופה. המנצח היה אוליביה ברנאר משווייץ, וראשון בין הישראלים היה אילן ברסלר שהגיע למקום ה-16 הכללי. החל משנת 1997 ירדה יוקרתו של טריאתלון אילת כטריאתלון בינלאומי. בכירי הענף לא הגיעו לתחרות בשנים אלה, והמקומות הראשונים נתפסו בידי הטריאתלטים הישראלים.

בעשור הראשון של המאה ה-21 המשיכה מגמת הגדילה של התחרות. נוספו לתחרות מקצי ילדים קצרים יותר, מקצים נפרדים לקבוצות הגיל ומקצה נפרד לנשים. האחים רן ודן אלתרמן שלטו בתחרות וזכו בשני המקומות הראשונים בין הישראלים משנת 2001 ועד 2011. בין הנשים שלטה נינה פקרמן כשניצחה באליפות בין הישראליות חמש פעמים, עד שעברה להתרכז בתחרויות האיירון מן הארוכות יותר. בשנת 2004 שבה התחרות להיות יוקרתית בזירה הבינלאומית. בשנה זו הגיע גדול רוכבי האופניים בכל זמנים, אדי מרקס כאורח, ואף השתתף בתחרות השליחים לשלשות, כשעשה את חלק האופניים. בין השנים 2005–2006 ו 2008–2011 התקיימה התחרות כחלק מסבב גביע אירופה. בשנת 2007 התקיימה התחרות כחלק מסבב גביע העולם. בשנת 2011 התקיימה במסגרת התחרות גם אליפות אירופה עד גיל 23.
בתחרות שהתקיימה בשנת 2014 שונה המסלול עקב דליפת הנפט בשמורת עברונה והתקצר בכ-2 ק"מ.

 אליפות אירופה באילת 2012 

בשנת 2012 התקיימה פרט לטריאתלון אילת גם אליפות אירופה בטריאתלון. האליפות התקיימה בין ה-20 ל-22 באפריל. השתתפו בה 900 טריאתלטים מכל אירופה. במסגרת התחרות התקיימו מקצים לקבוצות הגיל למרחק אולימפי ולמרחק ספרינט, מקצים לנכים, ומקצי עלית למרחק האולימפי. במקצי העלית לגברים ונשים התחרו מרבית בכירי הענף באירופה, והמנצח היה האלוף האולימפי מאולימפיאדת בייג'ינג (2008) חאויאר גומז.

 הזוכים לפי שנים 
שמאל|ממוזער|250px|נינה פקרמן, אלופת ישראל בשנים 2004–2007 וב-2009
שנהמספר משתתפיםהמנצחתוצאהאלוף ישראלתוצאההמנצחתתוצאהאלופת ישראלתוצאה1987148קן גלא1:57מיכה כגן2:15שרה קופעדית גנות1988קן גלאמיכה כגןרונית טל1989קן גלא1:55מיכה כגן2:062:11רונית טל2:541990מיכה כגןג'יין וונקלינגה פישר1991מיכה כגןבוני סיגל (אשל)1992עידו מאוריבוני אשל1993אוליבייה ברנאראילן ברסלרבוני אשל1994ריצ'רד הובסוןאילן ברסלרבוני אשל1995דניס לוזעידו מאורימירב תרשיש1996דניס לוזעידו מאורימירב תרשיש1997עידו מאוריעידו מאורימירב תרשיש1998שי פיפמןאוקסנה זורבקוב1999שי פיפמןשני בלוך2000393לותר לד'ר1:55:08שי פיפמן1:56:33אוקסנה זורבקוב2:13:30אוקסנה זורבקוב2:13:302001720דן אלתרמן2:00:28דן אלתרמן2:00:28אוקסנה זורבקוב2:19:24אוקסנה זורבקוב2:19:242002663רן אלתרמן1:59:51רן אלתרמן1:59:51סבטלנה בחמנד2:23:00סבטלנה בחמנד2:23:002003639דן אלתרמן2:04:57דן אלתרמן2:04:57שני בלוך2:22:47שני בלוך2:22:4720041060דן אלתרמן1:58:13דן אלתרמן1:58:13סוייס מייקה2:14:16נינה פקרמן2:19:1020051216רסמוס הנינג2:01:08דן אלתרמן2:01:23לינדה קייב2:13:08נינה פקרמן2:21:1820061173רן אלתרמן2:00:18רן אלתרמן2:00:18ריקרדה ליסק2:15:47נינה פקרמן2:18:0920071273הירוקאטסו טאיאמה1:49:46רן אלתרמן1:52:58ניקולה ספיריג2:02:42נינה פקרמן2:13:5320081024רן אלתרמן1:56:36רן אלתרמן1:56:36הילה מימון2:16:05הילה מימון2:16:0520091434גרגורי רולט1:56:57רן אלתרמן1:57:26יוליה יליסטרובה2:08:36נינה פקרמן2:15:2020101427גרגורי רולט1:53:45דן אלתרמן1:54:54קתרין ורסטופט2:08:38פאני בייסרון2:12:3920111302יגור מרטיננקו2:00:15דן אלתרמן2:01:32ונסה רו2:10:07פאני בייסרון2:13:462012956רון דרמון1:59:12רון דרמון1:59:12פאני בייסרון2:17:42פאני בייסרון2:17:4220131274אמיתי יונה2:03:28אמיתי יונה2:03:28פאני בייסרון2:26:36פאני בייסרון2:26:3620141427אמיתי יונה1:53:28*אמיתי יונה1:53:28*אביטל גז2:16:42*אביטל גז2:16:42*20151611שחר שגיב2:08:25שחר שגיב2:08:25יובל גומא2:25:31יובל גומא2:25:3120161582שחר שגיב1:52:03שחר שגיב1:52:03מארי אליאס2:09:34מארי אליאס2:09:34

(*) מסלול האופניים התקצר עקב דליפת הנפט בשמורת עברונה.

ראו גם
 ישראמן

 קישורים חיצוניים 
 איגוד הטריאתלון הישראלי
 טריאתלון, באתר shvoong

 הערות שוליים 

אילת
קטגוריה:אילת: תחרויות ספורט